**We R Who We R** הוא סינגל של הזמרת האמריקאית, קשה, מהמיני-אלבום הראשון שלה, *Cannibal*. השיר יצא כסינגל המוביל של המיני-אלבום ב-22 באוקטובר 2010. הוא נכתב על ידי קשה, יעקב כשר, דוקטור לוק, בני בלנקו ואמו (אנ'), והופק על ידי דוקטור לוק, בני בלנקו ואמו. בעקבות החדשות שבריונות והטרדות הובילו להתאבדויות בני נוער להט"בים, קשה כתבה את השיר בתקווה שהוא יהפוך להמנון גאה. השיר נועד לתת השראה לאנשים להיות עצמם, וכחגיגה של כל מי שנחשב מוזר או אקסצנטרי.

מבחינה מוזיקלית, השיר הוא שיר דאנס-פופ המשלב אלמנטים של אלקטרופופ. הוא משתמש בקצב מוטבע כגיבוי עם צלילים המתפרשים כמחיאות כפיים. השירה של קשה תוארה כסגנון דיבור-שירה המשתמש באוטו-טיון וב-Vocoder. השיר הושווה לסינגל הבכורה שלה "Tik Tok", מאחר שיש לו מבנה מוזיקלי דומה.

בפעם הראשונה שנכנס לבילבורד הוט 100, השיר הגיע למקום הראשון. השיר הוא השיר ה-17 שמגיע למקום הראשון בפעם הראשונה שנכנס למצעד. השיר הגיע גם למקום הראשון בממלכה המאוחדת, והגיע גם לראש המצעדים באוסטרליה למשך שלושה שבועות. השיר גם הגיע לחמשת המקומות הראשונים במצעד הקנדי, היפני והניו זילנד. השיר נהיה להיט הסולו החמישי ברציפות של קשה בארצות הברית, קנדה ואוסטרליה.

הווידאו קליפ של השיר בוים על ידי הייפ ויליאמס (אנ') וצולם במרכז לוס אנג'לס. הווידאו קליפ מוצג כמסיבה מחתרתית, ותואר כמציג צד אפל וסקסי יותר של קשה בהשוואה לסרטונים קודמים שלמה. קשה הופיעה עם השיר בפרס המוזיקה האמריקאית לשנת 2010 ובסיבוב ההופעות הראשון שלה, Get Sleazy Tour.

נכון ליוני 2022, השיר הושמע למעלה מ-210 מיליון פעמים בספוטיפיי.

כתיבה והשראה
------------

באמצע 2010, חלה עלייה פתאומית בשיעורי ההתאבדויות בקרב בני נוער הומוסקסואלים בארצות הברית. בספטמבר 2010, לפחות שישה מתבגרים נטלו את חייהם עקב גורמים הקשורים לבריונות והטרדות נגד להט"בים. לאחר שקראה על גל ההתאבדויות של בני נוער הומוסקסואלים, קשה קיבלה השראה לכתוב את "We R Who We R", יחד עם דוקטור לוק, בני בלנקו, אמו (אנ') ויעקב כשר. השיר הופק על ידי דוקטור לוק, בני בלנקו ואמו. לאחר שהייתה מועמדת לפרסי המוזיקה של בילבורד לשנת 2011, קשה פירטה על ההשראה הראשונית של השיר. היא הצהירה שהיא מודאגת מהחברה של היום, וביקרה את העובדה שאנשים צריכים להסתיר את מי שהם ולהעמיד פנים שהם מישהו אחר ממי שהם. לגבי המוזיקה שלה היא אמרה שזה לא מתאים לכולם, וטענה שהיא לא מתאימה בחברה ולא כולם מבינים אותה או מה היא מייצגת.

קשה אמרה שהיא רוצה שהשיר יהפוך להמנון גאה: "רציתי לעורר אנשים ... להיות הם עצמם. זו חגיגה של כל סוג של מוזרויות או אקסצנטריות." היא פירטה, "באמת הושפעתי מההתאבדויות שהתרחשו, לאחר שהייתי נתונה לשנאה ציבורית רבה. אין לי מושג איך הילדים האלו הרגישו. מה שאני עוברת זה כלום לעומת מה שהם היו צריכים לעבור. רק דעו שדברים משתפרים ואתם צריכים לחגוג את מי שאתם. כל דבר מוזר בך יפה והופך את החיים למעניינים. אני מקווה שהשיר באמת לוכד את הרגש הזה של לחגוג את מי שאתה ... פשוט הרגשתי שאנשים שונאים מפני שהם לא מבינים או שהם מקנאים, הכול בא ממקום מאוד שלילי ואני באמת מרגישה שאנשים לא צריכים לשים לב לזה."

קומפוזיציה
----------

"We R Who We R" הוא שיר דאנס-פופ בעל מקצב שמשתמש בגיבוי כבד של סינתיסייזר; השיר משלב גם סגנונות של מוזיקת טכנו ואלקטרופופ. כאשר השיר מתחיל בגיבוי קולות חדורי סינתיסייזר המתפרשים כמחיאות כפיים, קשה פותחת את השיר בהכרזה: "חם ומסוכן אם אתה אחד מאיתנו, אז תתגלגל איתנו כי אנחנו גורמים להיפסטרים להתאהב". מבחינה ווקאלית, קשה משתמשת בסגנון הדיבור-שירה שלה לאורך כל השיר. בשיר יש שימוש של אוטו-טיון. מבחינה מוזיקלית, נאמר שהשיר עוקב אחר מבנה מוזיקלי הדומה לסינגל הבכורה שלה מ-2009, "Tik Tok".

לפי התווים שפורסמו ב-Musicnotes.com על ידי סוני מיוזיק פאבלישינג (אנ'), לשיר יש חתימת זמן רגילה, עם קצב פעימות מתון של 120 פעימות לדקה. השיר כתוב במפתח דו מינור; המנעד הקולי של קשה משתרע בין התו של E♭4 לתו של E♭5. לשיר יש רצף בסיסי של Cm–Fm–E♭ –A♭, שמשמש כמהלך הרמוני של השיר.

ביקורת
------

"We R Who We R" הושווה לשיר "Raise Your Glass" של זמרת הפופ, פינק (בתמונה), בשל ההשראה הדומה שלהם.
רוברט קופסי, מדיגיטל ספיי, נתן לסינגל חמישה מתוך חמישה כוכבים. קופסי שיבח את קשה על כך שלא נרתעה תחת הביקורת הקשה שהיא הייתה נתונה לה לאורך הקריירה שלה, וציין את תעלוליה המטורפים והקולות המעובדים כתחומים שספגו ביקורת. הוא כתב כי: "מעולם לא חלקנו על כך שהיא נושאת את הכול בצורה גלויה, חסרת פחד ומהנה ללא בושה". קופסי טענן כי הפזמון הוא "המאמץ הכי פופולרי שלה עד כה" שהכיל "ביטים קופצניים של דוקטור לוק ומנגינות המסטיק הרגילות שלה".

ג'וסלין ונה, מ-MTV News, נתנה ביקורת חיובית על השיר, וכתבה כי: "[קשה] מצאה נוסחה שמובילה את המצעד, משלבת ביטים קטלניים עם מילים על מסיבות סופר כיפיות ומכנסיים חמים". ונה העירה שאף על פי שהשיר לא היה פורץ דרך ולא התרחק מדי מהסינגלים הקודמים שלה, "Tik Tok" או "Take It Off", זה כמעט לא משנה כי: "זה עוד מנגינה מהנה מאוד על כמה מדהים לרקוד כל הלילה בהשראת הפריחה האחרונה של התאבדויות בקרב נוער הומוסקסואלי". ג'ייסון ליפשוץ, מהמגזין בילבורד, נתן לשיר ביקורת חיובית, תוך שהוא משבח את ההפקה של דוקטור לוק ואת הפזמון של השיר. ליפשוץ התייחס לדמיון של השיר ל-"Tik Tok", וכתב כי: "במקום לסטות מנוסחת ה-'TiK ToK'‏, [השיר] 'We R Who We R', ... ממקסם בצורה חכמה את התכונות המושכות ביותר [של קשה]". בסיכום הביקורת, נכתב כי השיר הוא "הדגמה [של קשה] שעדיין משאיר קילומטראז' בצליל האלקטרופופ שלה כשהיא מתכוננת לעבר אלבומה הבא". ליאה גרינבלט, מאנטרטיינמנט ויקלי, אמרה כי השיר הוא "יצירה נלווית" ל-"Raise Your Glass" של פינק, תוך שהיא מציינת את הנושא הדומה של שני השירים, ואת הדמיון בין הוצאת שני השירים. נישטו אבה, מהמגזין ניו יורק, החמיא לאלמנטים של הפזמון והטראנס של השיר. אבבי כתב שהשיר מגלם "תחושה חלולה וחופשית מעצמך", והעיר שכמעט כל מוזיקת הדאנס האלקטרונית מטביעה רגשות "שהן כמעט רוחניות, התחושה הזו של להיות שקוע ומחוץ לגוף". מלינדה ניומן, מ-HitFix (אנ'), אמרה כי השיר "טיפש להפליא, אבל יש לו את המרכיבים העיקריים כדי להיות להיט עולמי: קצב מתעקש ומילים חיוביות שמבטיחות להשעות את הזמן ולהשאיר אותנו 'צעירים לנצח', או יותר טוב, להחזיר אותנו בחזרה. לתקופה שבה הרגשנו כאילו אנחנו." ניומן התייחסה לעצמה כאחת המלעיזות הגדולות של הזמרת, אבל כתבה כי: "אני אוהבת את אחד מהשירים שלה - או לפחות מתפעלת בחוסר רצון מהקסמים המטומטמים שלו". בביקורת אלבום שכתבה על המיני-אלבום *Cannibal*, ניומן התייחסה לשיר כאל "המנון קבלה עצמית נהדר".

אלכס האוגוד, מהניו יורק טיימס, כתב כי בהאזנה הראשונה של השיר נראה כלהיט דאנס גנרי נוסף. עם זאת, האוגוד שיבח את השיר על הסאבטקסט הנסתר שלו שנועד להיות תגובה להתאבדויות של בני נוער להט"בים. האוגוד השווה את השיר לדמויות כמו טיילור סוויפט, פינק, קייטי פרי וליידי גאגא, שכולן "מייצגות גל חדש של נשים צעירות (ובעיקר סטרייטיות) שמספקות את הפסקול לדור של מעריצים הומואים שמשלימים עם זהותם בתקופה של מסרים תרבותיים סוערים ומבלבלים". סאל צ'ינקוומני, מ-*Slant Magazine* (אנ'), אמר כי השיר "מדבק" ושיבח את הכנות שלה על השיר. סטיבן תומאס ארלוויין, מ-*AllMusic*, בחר ב-"We R Who We R" כנקודת השיא ב-*Cannibal*‏. דניאל ברוקמן, מהעיתון הפניקס (אנ'), הרגיש שלשיר יש "חוזק המנוני מתרומם", ואילו בארי וולטרס, מהמגזין ספין (אנ'), אמר שבשיר, "היא שולחת אווירת גאווה להומואים שסובלים מבריונות". וויל הרמס, מרולינג סטון, אמר כי השיר "מדהים". סטיבן היידן, מ-*The A.V. Club*, בביקורת על האלבום של *Cannibal*, כתב שהגישה שלה "בואו נהיה דפוקים" בשיר הייתה חיובית, ואמר כי קשה היא "גאונה מוחלטת". היידן סקר את השיר לצד העורכת ג'נבייב קוסקי בפרסום נפרד, והעניק לשיר ציוני B ו-D+, בהתאמה. היידן חזר על הערותיו מביקורת האלבום בביקורת שלו על השיר, אך הוסיף כי השיר דומה מבחינה קולית לסינגלים הקודמים שלה, "Tik Tok" ו-"Take It Off", והוסיף כי בשיר היא "נראית קצת יותר מודעת עצמית, מפצירה בכל אחד ואחד מאיתנו להתחיל 'לרקוד כאילו אנחנו מטומטמים'". בקצה ההפוך בספקטרום, קוסקי מתחה ביקורת על השיר, וביקרה את השירה שלה כשהקונצנזוס שלו הוא ש-"אני רוצה לתת לכל שיר של קשה 'F' באופן עקרוני, אבל מבחינה אובייקטיבית, אני יודעת שיש שירים הרבה יותר גרועים בחוץ, אז בואו נעשה ממוצע של F סובייקטיבי ו-C+ אובייקטיבי ל-D+."‏

בפרסום נפרד מהניו יורק טיימס, דייוויד בראון מתח ביקורת על השימוש המופרז של השיר בשירה מעובדת, וכתב כי: "כפי שנשמע בסינגל הנוכחי שלה, 'We R Who We R', מהמיני-אלבום החדש שלה, 'Cannibal', לקשה יש קול דק, לעיתים קרובות במניפולציות מחשב, שמזכיר מופעי פופ מהגל החדש של שנות ה-80. לעיתים קרובות קשה יודעת מתי קול השירה שלה מסתיים ועיבוד של Vocoder מתחיל." המגזין רולינג סטון העניק לשיר שניים וחצי כוכבים מתוך חמישה, תוך התייחסות לשילוב בין הסגנון של קשה לנושאים של השיר כ-"התאמה מביכה". עם זאת, המגזין מיקם את השיר מאוחר יותר במקום ה-50 ברשימת 50 הסינגלים הטובים ביותר לשנת 2010.

הופעה מסחרית
------------

בארצות הברית, השיר "We R Who We R" הופיע לראשונה במקום הראשון בבילבורד הוט 100, לאחר שנמכרו למעלה מ-280,000 עותקים דיגיטליים. השיר היה השיר ה-17 בתולדות המצעד שהגיע למקום הראשון, ונהיה להיט עשרת הגדולים החמישי ברציפות של קשה בארצות הברית, ולמקום הראשון שלה. באותו שבוע, השיר דורג במקום הראשון במצעד השירים הדיגיטליים של בילבורד. במצעד 40 שירי המיינסטרים (אנ'), השיר עלה ב-124% בהשמעות, בהשוואה לשבוע הקודם, וזינק מ-36 ל-23 במצעד של אותו שבוע. בשבוע שלאחר מכן, השיר ירד מהמקום הראשון למקום החמישי, לאחר שנמכרו עוד 220,000 עותקים. לאחר שהיה נוכח במצעד למשך חמישה שבועות, השיר הגיע למיליון הורדות בתשלום, השיר הנמכר ביותר שהגיע למיליון הורדות מאז "Love the Way You Lie" של ריהאנה ואמינם, שעשו זאת מוקדם יותר ב-2010. במהלך השבוע התשיעי של השיר במצעד, נמכרו עוד 319,000 עותקים; בשבוע שלאחר מכן הוא נמכרו עוד 411,000 עותקים, ואפילו עבר את רף שני מיליון ההורדות בתשלום. עם ההישג הזה, השיר הפך לאחד מעשרה שירים בלבד שיותר מ-300,000 עותקים נמכרו בשבוע בודד יותר מפעם אחת. במצעד 40 שירי המיינסטרים ומצעד שירי הדאנס קלאב של בילבורד, השיר הגיע לשיאו במקום ה-27 וה-2, בהתאמה. בינואר 2014, נמכרו כבר למעלה מ-4 מיליון עותקים בארצות הברית, השיר השני שלה שהגיע לרמה זו. במרץ 2016, נמכרו כבר למעלה מ-4.1 מיליון עותקים בארצות הברית. מאז, נכון לדצמבר 2018, השיר קיבל גם אישור 5× פלטינה על ידי איגוד תעשיית ההקלטות האמריקאי (RIAA), תוך מכירה של 5 מיליון יחידות בארצות הברית.

בקנדה הוט 100, השיר הופיע לראשונה והגיע לשיא במקום השני, עם מכירות של 21,000 הורדות דיגיטליות. באוסטרליה, השיר הופיע לראשונה במקום הראשון בטבלה ב-17 בנובמבר 2010. השיר נשאר בראש המצעדים למשך שבועיים, לפני שירד למקום השני. בשבוע שלאחר מכן, הסינגל חזר למקום הראשון והחזיק בו למשך שבוע אחד (בסך הכול 3 שבועות בראש המצעד). מאז, הוא קיבל אישור פלטינה מרובעת על ידי איגוד תעשיית ההקלטות האוסטרלי, תוך מכירה של 280,000 יחידות באוסטרליה. בניו זילנד, בשבוע הראשון של השיר למצעד, השיר הגיע למקום הרביעי. השיר קיבל מאז אישור פלטינה על ידי איגוד תעשיית ההקלטות הניו זילנדי, תוך מכירה של 15,000 יחידות בניו זילנד. בשוודיה, השיר הופיע לראשונה במצעד במקום ה-22, ולא הצליח לעלות מעבר. מאז, השיר זכה לאישור זהב על ידי איגוד תעשיית ההקלטות השוודי, תוך מכירה של 10,000 יחידות בשוודיה. בממלכה המאוחדת, השיר נכנס למצעד הסינגלים הבריטי ב-8 בינואר 2011 למקום ה-95, וירד מהמצעד בשבוע שלאחר מכן. לאחר יציאה מחודשת של השיר, ב-23 בינואר 2011, השיר נכנס שוב למצעד, אבל הפעם לראש המצעד, תוך למעלה מ-90,000 עותקים שנמכרו, ונהיה לסולו הראשון של קשה שהגיע לראש המצעד בבריטניה, ולשני בסך הכול. נכון לדצמבר 2011, נמכרו למעלה מ-326,000 עותקים בבריטניה.

וידאו קליפ
----------

הווידאו קליפ צולם במרכז העסקים הראשי של לוס אנג'לס למשך כ-48 שעות.
מנהרת הרחוב 2 (אנ'), כפי שניתן לראות בווידאו קליפ של "We R Who We R"
הווידאו קליפ של השיר בוים על ידי הייפ ויליאמס (אנ') וצולם במרכז לוס אנג'לס. צילום הסרטון כלל סגירה חלקית של מנהרת הרחוב 2 (אנ') וחלק ממרכז העיר לוס אנג'לס, על פני תקופה של 48 שעות. קשה הסבירה את הרעיון מאחורי הווידאו קליפ, כמו כן את החוויה במהלך ריאיון עיתונאי ל-MTV News, באמרה שהווידאו קליפ שונה מהווידאו קליפים האחרים שלה, וציינה שהוא הולך להראות צד סקסי יותר של עצמה.

הווידאו קליפ של "We R Who We R" מוצג כמסיבה מחתרתית. הווידאו קליפ מתחיל באורות מהבהבים עתידניים. קשה, כששיערה אסוף בקוקו, נראית לובשת איפור אפור ושחור, שרשראות, גרביים קרועים ובגד גוף נוצץ מחלק אחד עשוי שברי זכוכית, עוברת במנהרת הרחוב 2 (אנ'), יחד עם חוגגים אחרים. הסצנה כוללת מופעי דראג ופיצוצים ברקע. כאשר מכוניות מתרחקות, הווידאו קליפ עובר למיקום חדש במסיבה אחרת. באמצע המסיבה, קשה מחליפה תלבושות לחלק העליון בדגל ארצות הברית ומכנסיים ורודים. כשמופיע ההוק של השיר, נראית קשה עומדת על קצה הבניין. המוזיקה נעצרת וקשה קופצת לאחור מגג הבניין. היא נתפסת על ידי החוגגים מתחתיה והמוזיקה מתחדשת. בסצנות הסיום נראה קשה רוקדת בין חוגגים אחרים על הגג ומחייכת תוך כדי שהיא שרה "We R Who We R". בביקורת על הווידאו קליפ, ג'וסלין ונה, מ-MTV News, ציינה שהווידאו קליפ שונה לחלוטין מהווידאו קליפים הקודמים של קשה, שבהם הומור נכח בדרך כלל. בנוסף, היא כתבה שהווידאו קליפ מציג צד "אפל וסקסי" יותר של הזמרת. טאנר סטרנסקי, מאנטרטיינמנט ויקלי, נתן ביקורת חיוביות על הווידאו קליפ. סטרנסקי ציין שהווידאו לא עוקב אחר אותו מסר שיש בהשראה הלירית של השיר, ואמר כי: "זה לא כל כך מעורר הערכה עצמית באותה מידה שהוא משרה רק השראה רגילה, זבל, [קשה] מבורכת. מילת הקוד: מסיבה!". הווידאו קליפ יצא בערוץ היוטיוב של קשה ב-2 בדצמבר 2010. נכון ליוני 2022, הווידאו קליפ נצפה למעלה מ-112 מיליון פעמים.

הופעות חיות
-----------

קשה שרה לראשונה בהופעה חיה את השיר כהופעת אורח בעונה השנייה של *The X Factor* (אנ') ב-14 בנובמבר 2010. לפני ההופעה נוצרה מחלוקת קלה כאשר רקדני הרקע של קשה נראו עונדים סרטי זרוע אדומים שסופקו במקום. קשה חששה שסרטי הזרוע יכולים להיחשב בטעות כסמל צלב קרס, ולכן סרטי הזרוע הוסרו. ההופעה החיה הראשונה של קשה עם השיר באמריקה הצפונית היה ב-21 בנובמבר 2010, במהלך פרס המוזיקה האמריקאית לשנת 2010. ההופעה, שבה לבשה חליפת גוף ממראה וז'קט עור בצבע שחור, כללה גם חלק מהסינגל הקודם של קשה, "Take It Off".‏ רקדני הרקע שלה הקיפו את הבמה לאורך כל ההופעה. קונפטי נפל מהתקרה במהלך הגמר מלא הסינת'ים של השיר וכשההופעה הסתיימה, קשה ניגנה על גיטרה. לאחר מכן, היא סובבה את הגיטרה, וחשפה את המילה "שנאה" בכתב שחור עם חתך דרכו. לאחר מכן, היא ריסקה את הגיטרה לחתיכות, וסיימה את ההופעה. בשנת 2011, יצאה קשה לסיבוב ההופעות הראשון שלה, Get Sleazy Tour, שם ביצעה את השיר "We R Who We R" לצד גרסת כיסוי לשיר "(You Gotta) Fight for Your Right (To Party!)" (אנ') של ביסטי בויז, בתור חלק מההדרן של סיבוב ההופעות. בפרסי בחירת הילדים של ניקלודיאון לשנת 2013, קשה ביצעה קטע של השיר, לצד השיר "C'Mon" (אנ').

השפעה תרבותית
-------------

ב-2010, "We R Who We R" זכה לתמיכה רחבה מהקהילה הגאה. העיתונאי ומייסד It Gets Better, דן סאבאג', הצהיר כי היא ואמני מוזיקה אחרים שכתבו שירים המופנים לקהילה הגאה היו חיוניים בסיוע למעריצים להשלים עם הנטייה המינית והזהות מגדרית שלהם, באומרו: "השירים האלו מנוגדים למסר שנאה שאולי עמית, בן משפחה, פוליטיקאי או בריון אומרים, אני מתוסכל מפוליטיקאים הומוסקסואלים שמזלזלים או מערערים את חשיבותם של כוכבי פופ, הם חלק עצום מהמאבק הזה". הזמרים ג'וש ארדמן ובן קלוט החלו לפרסם גרסאות כיסוי של שירים שונים ביוטיוב, ולאחר מכן הוסיפו לוגו לסרטונים שלהם שכותרתו המקורית הייתה "Legalize Gay". מאוחר יותר הם נתקלו בשיר של קשה ובכך הם שינו את הלוגו שלהם ל"Legalize Gay 'Cause We Are Who We Are". הצמד שינה את הלוגו כדי לייצג את השיר וקבע כי: "המילים כמובן דיברו אלינו, מה שהאמנים האלו עושים אומר עולם ומלואו לקהילה הגאה". באוקטובר 2011, התחברה קשה לקמפיין לזכויות האדם ועיצבה חולצת טריקו יוניסקס רקומה בהדפס זברה סגול - שנועדה לייצג "רוח" בדגל הגאווה, יחד עם הכיתוב "We R Who We R". החולצה יצאה ביום היציאה מהארון הבין-לאומי באותו שנה.

רשימת השמעה
-----------


| הורדה דיגיטלית |
| --- |
| מס' | שם | משך |
| 1. | We R Who We R | 03:24 |


| תקליטור |
| --- |
| מס' | שם | משך |
| 1. | We R Who We R | 03:24 |
| 2. | Animal (רמיקס דייב אודה)  | 04:37 |


| מיני-אלבום דיגיטלי |
| --- |
| מס' | שם | משך |
| 1. | We R Who We R | 03:24 |
| 2. | Sleazy | 03:25 |
| 3. | Animal (רמיקס דייב אודה)  | 04:37 |
| 4. | Animal (רמיקס בילבורד)  | 04:15 |

קרדיטים
-------

* כתיבת שירים – קשה, אמו (אנ'), דוקטור לוק, יעקב כשר, בני בלנקו
* הפקה, כלי נגינה ותכנות – דוקטור לוק, בני בלנקו, אמו (אנ')
* קולות רקע – רני הנקוק, דוקטור לוק, סם הולנד, בני בלנקו, אמילי רייט (אנ')
* טכנאי קול – אמילי רייט (אנ'), כריס או'ריאן (אנ'), סם הולנד
* עוזר טכני קול – טטיאנה גוטוולד, ג'רמי לוין

הקרדיטים לקוחים מתוך הקריטים שנכתבו ב-*Cannibal*.

מיקומי שיא
----------

| 
‏‏‏  **מצעדים ודירוגים (2010–2011)** |
| --- |
| מדינה | מצעד | מיקום שיא |
|  אוסטריה | Ö3 אוסטריה טופ 40‏ | 15 |
|  אוסטרליה | מצעד הסינגלים האוסטרלי | 1 |
|  אירלנד | מצעד הסינגלים האירי | 10 |
|  ארצות הברית | בילבורד הוט 100 | 1 |
| מצעד 40 השירים למבוגרים | 19 |
| מצעד שירי הדאנס קלאב | 1 |
| מצעד הדאנס/מיקס שואו איירפליי | 4 |
| מצעד 40 שירי המיינסטרים | 2 |
| מצעד השירים הקצביים | 7 |
|  בריטניה | מצעד הסינגלים הבריטי | 1 |
|  גרמניה | GfK – טופ 100 | 23 |
|  דנמרק | היטליסטן | 31 |
|  הולנד | מצעד 40 הסינגלים ההולנדיים | - |
| מצעד 100 הסינגלים ההולנדי | 42 |
|  ולוניה | אולטראטופ 40 | 11 |
|  חבר המדינות | טופ-היט | 191 |
|  יפן | יפן הוט 100 | 5 |
|  נורווגיה | VG-lista | 13 |
|  ניו זילנד | המצעד הניו זילנדי הרשמי | 4 |
|  סלובקיה | ČNS IFPI | 4 |
|  ספרד | PROMUSICAE | 26 |
|  סקוטלנד | מצעד הסינגלים הסקוטי | 1 |
|  פולין | ZPAV | 4 |
|  פלנדריה | אולטראטופ 50 | 13 |
|  צ'כיה | ČNS IFPI | 20 |
|  צרפת | SNEP | 19 |
|  קוריאה הדרומית | סירקל צ'ארט | 3 |
|  קנדה | קנדה הוט 100 | 2 |
|  שוודיה | סוורייטופליסטן | 22 |
|  שווייץ | המצעד השווייצרי | 17 |

| 
‏‏‏  **מצעדי סוף שנה (2010)** |
| --- |
| מדינה | מצעד | מיקום שיא |
|  אוסטרליה | מצעד הסינגלים האוסטרלי | 25 |
|  ניו זילנד | המצעד הניו זילנדי הרשמי | 50 |
|  שוודיה | סוורייטופליסטן | 87 |

| 
‏‏‏  **מצעדי סוף שנה (2011)** |
| --- |
| מדינה | מצעד | מיקום שיא |
|  אוסטרליה | מצעד הסינגלים האוסטרלי | 100 |
|  ארצות הברית | בילבורד הוט 100 | 30 |
| מצעד הדאנס/מיקס שואו איירפליי | 36 |
| מצעד 40 שירי המיינסטרים | 12 |
| מצעד השירים הקצביים | 37 |
|  בריטניה | מצעד הסינגלים הבריטי | 57 |
|  ולוניה | אולטראטופ 40 | 90 |
|  קנדה | קנדה הוט 100 | 35 |

נתוני מכירות
------------

| אזור | תואר | מכירות |
| --- | --- | --- |
| אוסטרליה (ARIA) | 5× פלטינה | 350,000 |
| איטליה (FIMI) | זהב | 15,000 |
| מקסיקו (AMPROFON) | זהב | 30,000 |
| ניו זילנד (RMNZ) | פלטינה | 15,000 |
| שוודיה (GLF) | פלטינה | 40,000 |
| הממלכה המאוחדת (BPI) | זהב | 400,000 |
| ארצות הברית (RIAA) | 5× פלטינה | 5,000,000 |

היסטוריית יציאות לאור
---------------------

| אזור | תאריך | פורמט |
| --- | --- | --- |
| אוסטרליה | 22 באוקטובר 2010 | הורדה דיגיטלית |
| אוסטריה |
| בלגיה |
| קנדה |
| גרמניה |
| אירלנד |
| איטליה |
| הולנד |
| ניו זילנד |
| שוודיה |
| שווייץ |
| ארצות הברית |
| דרום קוריאה | 26 באוקטובר 2010 |
| גרמניה | 7 בינואר 2011 | תקליטור |
| בריטניה | 23 בינואר 2011 | הורדה דיגיטלית |

קישורים חיצוניים
----------------

* מידע על היצירה "We R Who We R" באתר מיוזיק בריינז
* מידע על הסינגל "We R Who We R" באתר מיוזיק בריינז
* מידע על היצירה "We R Who We R" באתר Discogs
* סרטון השיר "We R Who We R" באתר יוטיוב

הערות שוליים
------------

1. ↑  *We R Who We R*, 2010-11-19, ארכיון מ-2022-06-07, נבדק ב-2022-06-08
2. ↑  Burford, Michelle (2010-10-12). "The Surge in Gay Teen Suicide". *AOL Health*. AOL Inc. ארכיון מ-2013-03-22. נבדק ב-2011-05-12.
3. 1 2 3  Doyle, Patrick (2010-10-15). "Kesha Says New Single Addresses Teen Suicides". *Rolling Stone*. Wenner Media LLC. אורכב מ-המקור ב-17 באוקטובר 2010. נבדק ב-2010-10-15. `{{cite web}}`:  (עזרה)
4. ↑  "Top New Artist Finalists: Ke$ha". *Billboard*. Prometheus Global Media. אורכב מ-המקור ב-2012-11-25. נבדק ב-2011-05-12.
5. ↑  Wilton, Lisa (2011-09-03). "Ke$ha: 'I'm an animal'". Calgary Sun. ארכיון מ-2012-06-07. נבדק ב-2011-09-06.
6. ↑  Stransky, Tanner (2010-10-14). "Kesha talks to EW about upcoming album 'Cannibal': 'It's fun as s--!'". *Music Mix*. Entertainment Weekly. ארכיון מ-2010-10-15. נבדק ב-2010-10-14.
7. 1 2  Abebe, Nitsuh (2010-12-03). "Party Down: Katy Perry on America's Glorious Past, Kesha on Our Postapocalyptic Future". *NY Mag*. New York Media. ארכיון מ-2010-12-06. נבדק ב-2010-12-20.
8. 1 2 3 4 5  Lipshutz, Jason (2010-11-15). "Kesha, "We R Who We R"". *Billboard*. Prometheus Global Media. אורכב מ-המקור ב-2012-11-18. נבדק ב-2010-12-20.
9. 1 2 3  "Kesha, 'We R Who We R'– Composition Sheet Music". *Musicnotes.com*. Sony/ATV Music Publishing. 12 בנובמבר 2010. ארכיון מ-2017-10-20. נבדק ב-2022-06-08. `{{cite web}}`:  (עזרה)
10. 1 2 3  Greenblatt, Leah (2010-10-15). "Kesha's raucous new single, 'We R Who We R':Listen here". *Music Mix*. Entertainment Weekly. ארכיון מ-2010-10-17. נבדק ב-2010-10-15.
11. ↑  Brockington,Ryan (2010-11-12). "Kesha 'Blows'". *New York Post*. NYP Holdings, Inc. אורכב מ-המקור ב-2012-01-29. נבדק ב-2010-11-17.
12. 1 2 3  Vena, Jocelyn (2010-10-15). "Kesha Goes 'Hard' On New Single, 'We R Who We R' Singer keeps the party going with first single from Cannibal". *MTV News*. MTV Networks (Viacom). ארכיון מ-2010-10-18. נבדק ב-2010-10-13.
13. 1 2 3  Hawgood, Alex (2010-05-11). "For Gays, New Songs of Survival". *New York Times*. p. 1. ארכיון מ-2015-06-11. נבדק ב-2011-05-24.
14. 1 2  Copsey, Robert (2010-11-15). "Kesha: 'We R Who We R'". *דיגיטל ספיי*. Hachette Filipacchi UK. ארכיון מ-2010-11-23. נבדק ב-2010-11-15.
15. ↑  Newman, Melinda (2010-10-15). "Listen: Ke$ha's new song 'We R Who We R' from 'Cannibal'". *HitFix*. ארכיון מ-2011-01-10. נבדק ב-2012-05-13.
16. ↑  Newman, Melinda (2010-11-22). "Album Review: Ke$ha's 'Cannibal'". *HitFix*. ארכיון מ-2012-11-17. נבדק ב-2012-05-13.
17. ↑  Cinquemani, Sal (2010-11-17). "Ke$ha Cannibal". *Slant Magazine*. ארכיון מ-2012-10-09. נבדק ב-2011-05-24.
18. ↑  Erlewine Thomas, Stephen. "*Cannibal* > Overview". *Allmusic*. Rovi Corporation. ארכיון מ-2010-12-31. נבדק ב-2011-12-25.
19. ↑  Brockman, Daniel (2010-12-07). "Kesha - Cannibal". *The Phoenix*. The Phoenix Media/Communications Group. ארכיון מ-2010-12-15. נבדק ב-2011-12-25.
20. ↑  Walters, Barry (22 בנובמבר 2010). "Kesha, 'Cannibal' (RCA)". Spin. (Spin Media LLC). ארכיון מ-2012-10-19. נבדק ב-2011-12-25. `{{cite web}}`:  (עזרה)
21. ↑  Hermes, Will (2010-11-22). "Kesha Cannibal". *Rolling Stone*. אורכב מ-המקור ב-27 בנובמבר 2010. נבדק ב-2010-11-22. `{{cite web}}`:  (עזרה)
22. ↑  Hyden, Steven (2010-11-23). "Cannibal". *The A.V. Club*. Onion Inc. ארכיון מ-2012-10-11. נבדק ב-2011-05-24.
23. ↑  Hyden, Steven; Koski, Genevieve (2010-11-12). "This Was Pop: Week of Nov. 13, 2010". *The A.V. Club*. The Onion, Inc. ארכיון מ-2012-04-16. נבדק ב-2012-04-17.
24. ↑  Browne, David (2010-12-24). "Trilling Songbirds Clip Their Wings". *הניו יורק טיימס*. ארכיון מ-2018-02-01. נבדק ב-2011-12-25.
25. ↑  Dolan, Jon (2010-11-03). "Kesha "We R Who We R" review". *Rolling Stone*. Wenner Media LLC. אורכב מ-המקור ב-29 בנובמבר 2010. נבדק ב-2010-12-10. `{{cite web}}`:  (עזרה)
26. ↑  "Best Singles of 2010". *Rolling Stone*. Wenner Media LLC. אורכב מ-המקור ב-10 בדצמבר 2010. נבדק ב-2010-12-15. `{{cite web}}`:  (עזרה)
27. 1 2 3  Pietroluongo, Silvio (2010-11-03). "Ke$ha To Crash Hot 100 At No. 1". *Billboard*. Prometheus Global Media. אורכב מ-המקור ב-2012-11-30. נבדק ב-2012-02-17.
28. ↑  Grein, Paul (2010-11-10). "Week Ending Nov. 7, 2010: Rihanna Ties Rihanna". *Chart Watch*. Yahoo! Inc. ארכיון מ-2010-11-19. נבדק ב-2010-12-30.
29. ↑  Grein, Paul (2010-12-01). "Week Ending Nov. 28, 2010: The King And Queen Of Hip-Hop". *Chart Watch*. Yahoo! Inc. ארכיון מ-2011-10-13. נבדק ב-2010-12-30.
30. ↑  Grein, Paul (2010-12-29). "Week Ending Dec. 26, 2009: What Santa Brought". *Chart Watch*. Yahoo! Inc. ארכיון מ-2013-11-04. נבדק ב-2010-12-30.
31. ↑  Grein, Paul (2011-01-05). "Week Ending Jan. 2, 2011: This Is No Bomb". *Chart Watch*. Yahoo! Inc. נבדק ב-2011-01-07.
32. ↑  Paul Grein (15 בינואר 2014). "Chart Watch: Katy Perry's Even Dozen". *Yahoo Chart Watch*. ארכיון מ-2014-11-01. נבדק ב-2022-06-08. `{{cite web}}`:  (עזרה)
33. ↑  Trust, Gary (6 במרץ 2016). "Ask Billboard: Rihanna's Record Streak of Seven Studio Albums With Hot 100 No. 1s". *Billboard*. ארכיון מ-2016-03-07. נבדק ב-6 במרץ 2016. `{{cite web}}`:  (עזרה)
34. ↑  "Nielsen Music: Canadian Update (November 5, 2010)" (PDF). Nielsen Business Media, Inc. ארכיון (PDF) מ-9 באפריל 2011. נבדק ב-4 בנובמבר 2010. `{{cite web}}`:  (עזרה)
35. ↑  "Adele wins place in chart history". The Official UK Charts Company. אורכב מ-המקור ב-2011-02-17. נבדק ב-2011-01-29.
36. ↑  "The Official Charts Advent Calendar: Day 3". The Official UK Charts Company. אורכב מ-המקור ב-2011-12-04. נבדק ב-2011-12-03.
37. 1 2  Spitznagel, Eric (2011-02-11). "Ke$ha Spends More on Glitter Every Month Than Most People Spend on Rent". *Vanity Fair*. Condé Nast Digital. ארכיון מ-2011-02-11. נבדק ב-2011-02-11.
38. ↑  Montgomery, James (2010-11-15). "Kesha 'Blows Some Stuff Up' For 'We R Who We R' Video Good-time girl says video for her first Cannibal single is 'a little bit sexy time.'". *MTV News*. MTV Networks (Viacom). ארכיון מ-2010-11-17. נבדק ב-2010-11-15.
39. 1 2 3 4 5  Vena, Jocelyn (2010-12-02). "Kesha's 'We R Who We R' Video Is Hot And Dangerous, Cannibal singer throws sexy, dark dance party in just-released clip". *MTV News*. MTV Networks (Viacom). ארכיון מ-2010-12-05. נבדק ב-2010-12-02.
40. ↑  Goldner, Jonathan (2010-11-02). "Kesha's 'We R Who We R' Video: Check Out An On-Set Photo! Hype Williams helmed the clip for the first Cannibal single". *MTV News*. MTV Networks (Viacom). ארכיון מ-2011-06-29. נבדק ב-2011-02-16.
41. ↑  Sun, Feifei (2010-11-04). "First Look: Kesha's 'We R Who We R' Music Video (PHOTOS)". *MTV Style*. MTV Networks (Viacom). ארכיון מ-2010-12-11. נבדק ב-2011-02-16.
42. 1 2  Stransky, Tanner (2010-12-02). "Kesha's 'We R Who We R' music video: Hot and Dangerous, indeed". *Music Mix*. Entertainment Weekly. ארכיון מ-2010-12-06. נבדק ב-2010-12-02.
43. ↑  *Ke$ha - We R Who We R (Official Video)*, ארכיון מ-2015-11-29, נבדק ב-2022-06-08
44. 1 2  Christie, Joel (2010-11-17). "Ke$ha calls halt to 'Nazi' dancewear". *The Daily Telegraph*. Sydney: News Limited. ארכיון מ-2012-09-28. נבדק ב-2010-11-22.
45. 1 2 3 4  Vena, Jocelyn (2010-11-21). "Kesha Proclaims 'We R Who We R' At AMAs Kesha destroys hate with her American Music Awards performance". *MTV News*. MTV Networks (Viacom). ארכיון מ-2012-11-06. נבדק ב-2010-11-22.
46. ↑  Murnane, Jamie (2011-05-24). "Ke$sha delivers the sleaze on Chicago tour stop". *Sun-Times*. Sun-Times Media. אורכב מ-המקור ב-2012-10-10. נבדק ב-2011-05-24.
47. ↑  Deitch, Maud. "Ke$ha Rocks Fur And Creepers At The 2013 Kids' Choice Awards". *MTV*. Viacom. ארכיון מ-2013-05-24. נבדק ב-24 במרץ 2013. `{{cite web}}`:  (עזרה)
48. ↑  Hawgood, Alex (2010-05-11). "For Gays, New Songs of Survival". *New York Times*. p. 2. ארכיון מ-2018-05-14. נבדק ב-2011-05-24.
49. ↑  Bustos, Kristina (2011-10-10). "Ke$ha teams up with Human Rights Campaign to design T-shirt". *דיגיטל ספיי*. Hachette Filipacchi UK. ארכיון מ-2015-09-29. נבדק ב-2011-10-10.
50. ↑  "We R Who We R – Single (United States)". *iTunes Store*. Apple Inc. ארכיון מ-2011-01-27. נבדק ב-2010-10-24.
51. 1 2  "We R Who We R – Single" (בגרמנית). German Amazon. ארכיון מ-2010-12-25. נבדק ב-2011-01-10.
52. 1 2  "We R Who We R – Single (United Kingdom)". *iTunes Store*. Apple Inc. ארכיון מ-2010-12-22. נבדק ב-2010-12-07.
53. ↑  *We R Who We R* (liner notes). Kesha. RCA Records. 2011.`{{cite AV media notes}}`: תחזוקה - ציטוט: others in cite AV media (notes) (link)
54. ↑  "We R Who We R – Single (Australia)". *iTunes Store*. Apple Inc. ארכיון מ-2010-11-11. נבדק ב-2010-10-28.
55. ↑  "We R Who We R – Single (Austria)". *iTunes Store* (בגרמנית). Apple Inc. ארכיון מ-2012-11-12. נבדק ב-2010-10-24.
56. ↑  "We R Who We R – Single (Belgium)". *iTunes Store*. Apple Inc. ארכיון מ-2012-11-12. נבדק ב-2010-10-24.
57. ↑  "We R Who We R – Single (Canada)". *iTunes Store*. Apple Inc. ארכיון מ-2010-11-08. נבדק ב-2010-10-26.
58. ↑  "We R Who We R: Ke$ha: Amazon.de: MP3–Downloads" (בגרמנית). German Amazon. אורכב מ-המקור ב-2012-12-11. נבדק ב-2010-10-31.
59. ↑  "We R Who We R - Single (Ireland)". *iTunes Store*. Apple Inc. ארכיון מ-2010-10-29. נבדק ב-2012-10-24.
60. ↑  "We R Who We R – Single (Italy)". *iTunes Store* (באיטלקית). Apple Inc. ארכיון מ-2012-11-12. נבדק ב-2010-10-24.
61. ↑  "We R Who We R – Single (Netherlands)". *iTunes Store* (בהולנדית). Apple Inc. ארכיון מ-2012-11-12. נבדק ב-2010-10-24.
62. ↑  "We R Who We R – Single (New Zealand)". *iTunes Store*. Apple Inc. ארכיון מ-2012-11-12. נבדק ב-2010-10-24.
63. ↑  "We R Who We R – Single (Sweden)". *iTunes Store* (בשוודית). Apple Inc. ארכיון מ-2014-06-19. נבדק ב-2010-10-24.
64. ↑  "We R Who We R – Single (Switzerland)". *iTunes Store* (בגרמנית). Apple Inc. ארכיון מ-2012-11-12. נבדק ב-2010-10-24.
65. ↑  "We R Who We R – Single (United States)". *iTunes Store*. Apple Inc. ארכיון מ-2010-10-29. נבדק ב-2010-10-26.
66. ↑  "We R Who We R (Single)". *Sony Star* (בקוריאנית). Sony Music Entertainment Korea Inc. אורכב מ-המקור ב-2013-12-24. נבדק ב-2011-04-05.

| קשה |
| --- |
| דיסקוגרפיה • וידאוגרפיה • שירים • פרסים ומועמדויות |
| אלבומי אולפן | *Animal* • *Warrior* • *Rainbow* • *High Road* • *Gag Order* |
| מיני-אלבומים | *Cannibal* • *Deconstructed* |
| אלבומי רמיקס | *I Am the Dance Commander + I Command You to Dance: The Remix Album* |
| סיבובי הופעות | Get Sleazy Tour • North American Tour • Warrior Tour •  Kesha and the Creepies: Fuck the World Tour • Rainbow Tour • The Adventures of Kesha and Macklemore • High Road Tour |
| רצפי הופעות | Kesha's Weird & Wonderful Rainbow Ride Round • Kesha's Weird & Wonderful Rainbow Ride Round 2 |
| ערכים קשורים | פיבי סברט • "קשה: החיים היפים המטורפים שלי" • "החיים היפים המטורפים שלי" • קשה נגד ד"ר לוק |

| קשה – סינגלים |
| --- |
| *Animal* | "Tik Tok" • "Blah Blah Blah" • "Your Love Is My Drug" • "Take It Off" |
| *Cannibal* | "We R Who We R" • "Sleazy" • "Blow" • "Cannibal" |
| *Warrior* | "Die Young" • "C'Mon" • "Crazy Kids" |
| *Rainbow* | "Praying" • "Woman" • "Learn to Let Go" |
| *High Road* | "Raising Hell" • "My Own Dance" • "Resentment" • "Tonight" |
| *Gag Order* | "Eat The Acid" • "Fine Line" |
| סינגלים אחרים | "True Colors" • "This Is Me" • "Here Comes the Change" • "Since I Was Young" |
| סינגלים שיווקיים | Sleazy" • Cannibal" • Sleazy Remix 2.0: Get Sleazier" • Till the World Ends (The Femme Fatale Remix)" • Hymn" • Rich, White, Straight Men" • Best Day" • Summer" • Children of the Revolution" • "Little Bit of Love" • "Nicolas Cage" |
| השתתפות בסינגלים | "Right Round" • "Dirty Picture" • "My First Kiss" • "Timber" • "Good Old Days" • "Body Talks" • "Safe" • "Chasing Rainbows" • "They's a Person of the World" • "Stronger" |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 85da6b69-7ea1-4b19-8ad6-159576d70284
* MusicBrainz work: 5f29f33e-7720-3266-b99f-af1e2fa19e1c

 |